
[bookmark: TextBodyBegin]Europos Parlamentas,
–	atsižvelgdamas į 2024 m. kovo 14 ir 19 d. Pirmininkų sueigos sprendimus, kuriais patvirtinamas Tarpinstitucinio susitarimo, kuriuo įsteigiamas Tarpinstitucinis Europos Sąjungos sutarties 13 straipsnyje nurodytų institucijų ir patariamųjų organų narių etikos standartų organas, projektas,
–	atsižvelgdamas į Europos Parlamento, Tarybos, Europos Komisijos, Europos Sąjungos Teisingumo Teismo, Europos Centrinio Banko, Europos Audito Rūmų, Europos ekonomikos ir socialinių reikalų komiteto ir Europos regionų komiteto susitarimo, kuriuo įsteigiamas Tarpinstitucinis Europos Sąjungos sutarties 13 straipsnyje nurodytų institucijų ir patariamųjų organų narių etikos standartų organas, projektą (toliau – Susitarimas),
–	atsižvelgdamas į Europos Sąjungos sutarties 13 straipsnį,
–	atsižvelgdamas į Sutarties dėl Europos Sąjungos veikimo 232 straipsnį,
–	atsižvelgdamas į 2023 m. birželio 8 d. Komisijos komunikatą dėl pasiūlymo dėl tarpinstitucinio etikos organo ir jo priedus (COM(2023)0311),
–	atsižvelgdamas į savo 2021 m. rugsėjo 16 d. rezoliuciją dėl skaidrumo ir sąžiningumo didinimo ES institucijose įsteigiant nepriklausomą ES etikos organą[footnoteRef:1], [1:  	OL C 117, 2022 3 11, p. 159.] 

–	atsižvelgdamas į savo 2022 m. gruodžio 15 d. rezoliuciją dėl įtarimų dėl Kataro vykdytos korupcijos ir didesnio skaidrumo ir atskaitomybės poreikio ES institucijose[footnoteRef:2], [2:  	OL C 177, 2023 5 17, p. 109.] 

–	atsižvelgdamas į savo 2023 m. vasario 16 d. rezoliuciją dėl nepriklausomo ES etikos organo įsteigimo[footnoteRef:3], [3:  	OL C 283, 2023 8 11, p. 31.] 

–	atsižvelgdamas į savo 2023 m. vasario 16 d. rezoliuciją dėl tolesnių veiksmų, susijusių su priemonėmis, kurių Parlamentas paprašė imtis siekiant ES institucijose stiprinti profesinį sąžiningumą[footnoteRef:4], [4:  	OL C 283, 2023 8 11, p. 27.] 

–	atsižvelgdamas į savo 2023 m. liepos 12 d. rezoliuciją dėl ES etikos organo įsteigimo[footnoteRef:5], [5:  	Priimti tekstai, P9_TA(2023)0281.] 

–	atsižvelgdamas į savo 2023 m. liepos 13 d. rezoliuciją dėl rekomendacijų dėl Europos Parlamento skaidrumo, sąžiningumo, atskaitomybės ir kovos su korupcija taisyklių reformos[footnoteRef:6], [6:  	Priimti tekstai, P9_TA(2023)0292.] 

–	atsižvelgdamas į Darbo tvarkos taisyklių 148 straipsnio 1 dalį,
–	atsižvelgdamas į Konstitucinių reikalų komiteto pranešimą (A9‑0181/2024),
A.	kadangi ES institucijų nepriklausomumas, skaidrumas ir atskaitomybė yra ypač svarbūs jų demokratiniam legitimumui ir piliečių pasitikėjimo skatinimui; kadangi šiandien Europos Parlamentas yra tarp skaidriausių teisėkūros institucijų pasaulyje;
B.	kadangi reikia šalinti trūkumus, atsirandančius dėl dabartinės etikos priežiūros sistemos, kuri, įvairiose ES institucijose, įstaigose, organuose ir agentūrose taikant skirtingas taisykles, procedūras ir nevienodo lygmens vykdymo užtikrinimą, yra nenuosekli;
C.	kadangi savo 2021 m. rugsėjo 16 d. rezoliucijoje[footnoteRef:7] Parlamentas yra pasiūlęs ir savo vėlesnėse 2023 m. vasario 16 d.[footnoteRef:8] ir 2023 m. liepos 12 d.[footnoteRef:9] rezoliucijose dar kartą paraginęs įsteigti plataus užmojo, tikrą ir nepriklausomą etikos organą; [7:  	OL C 117, 2022 3 11, p. 159.]  [8:  	OL C 283, 2023 8 11, p. 31.]  [9:  	Priimti tekstai, P9_TA(2023)0281.] 

D.	kadangi 2023 m. birželio 8 d. pateiktame pasiūlyme dėl tarpinstitucinio etikos organo įsteigimo Komisija pasiūlė įsteigti standartus nustatantį organą; kadangi šis Komisijos pasiūlymas toli gražu nesiekė Parlamento rezoliucijose iškeltų užmojų, nes iš esmės trūko pajėgumų nagrinėti atskirus atvejus ir galimus etikos taisyklių pažeidimus, taip pat rekomenduoti sankcijas;
E.	kadangi 2023 m. vasario 16 d.[footnoteRef:10] ir 2023 m. liepos 12 d.[footnoteRef:11] Parlamento rezoliucijomis suteikti Parlamento derybų įgaliojimai; [10:  	OL C 283, 2023 8 11, p. 27 ir p. 31.]  [11:  	Priimti tekstai, P9_TA(2023)0281.] 

F.	kadangi tarpinstitucinis etikos organas padės stiprinti pasitikėjimą Sąjungos institucijomis ir jų demokratinį legitimumą, taip pat formuoti aukščiausiais etikos standartais grindžiamą institucinę kultūrą;
G.	kadangi dabar Parlamento darbo tvarkos taisyklėse išdėstytose etiką reglamentuojančiuose normose numatyta daug standartizuotų rašytinių deklaracijų, įskaitant privačių interesų deklaracijas, turto deklaracijas, atitinkamas pareigas einančių narių, pranešėjų, šešėlinių pranešėjų ir oficialių delegacijų ar tarpinstitucinių derybų dalyvių deklaracijas dėl informuotumo apie interesų konfliktą, numatytų susitikimų su interesų grupių atstovais deklaracijas, taip pat kai užduotys deleguotos jų padėjėjams, pranešėjų pareiškimus apie informaciją, gautą rengiant pranešimą, dalyvavimo trečiųjų šalių organizuojamuose renginiuose deklaracijas, deklaracijas apie dovanas ir jungtinių grupių ar neoficialių grupių deklaracijas dėl išorės finansinės paramos;
1.	palankiai vertina Susitarimą, kuriuo sudaroma galimybė nustatyti griežtus bendrus etikos standartus ir keitimąsi geriausia patirtimi, taip pat sudaromos galimybės institucijos ar patariamojo organo, kurie yra Susitarimo šalys, prašymu nepriklausomiems ekspertams nagrinėti individualius atvejus, susijusius su bet kokia jų narių deklaracija;
2.	pabrėžia, kad atitinkami institucijų ar įstaigų organai išlaiko įgaliojimus priimti galutinį sprendimą dėl įgyvendinimo; pažymi, kad bet kokios konsultacijos su nepriklausomais ekspertais dėl individualaus atvejo pradedamos Susitarimo šalies prašymu dėl savo narių, laikantis jo vidaus taisyklių; pabrėžia, kad paskirtųjų Komisijos narių finansinių interesų deklaracijos, kaip itin svarbūs klausimai, viršijantys atitinkamos institucijos interesus, paprastai turėtų būti tikrinamos nepriklausomų ekspertų; 
3.	vis dėlto, pakartoja, kad Parlamentas tebėra visapusiškai įsipareigojęs įsteigti nepriklausomą etikos organą, kuris galėtų savo iniciatyva atlikti tyrimus ir teikti rekomendacijas dėl sankcijų atsakingoms dalyvaujančių institucijų ar įstaigų institucijoms, kurias sudaro nepriklausomi ekspertai kaip tikrieji nariai ir kuris apimtų ES institucijų ir organų narius prieš jų kadenciją ar tarnybą, jos metu ir jai pasibaigus, taip pat darbuotojus, kaip numatyta 2021 m. rugsėjo 16 d. Europos Parlamento rezoliucijoje[footnoteRef:12] ir pakartota 2023 m. vasario 16 d.[footnoteRef:13] ir 2023 m. liepos 12 d.[footnoteRef:14] rezoliucijose; [12:  	OL C 117, 2022 3 11, p. 159.]  [13:  	OL C 283, 2023 8 11, p. 31.]  [14:  	Priimti tekstai, P9_TA(2023)0281.] 

4.	apgailestauja, kad Europos Vadovų Taryba nusprendė neprisijungti prie Susitarimo;
5.	apgailestauja dėl Tarybos nenoro išplėsti Susitarimo taikymo sritį, kad į ją patektų bent Tarybai pirmininkaujančios valstybės narės ministrų lygmens atstovai, teigiant, kad Sutartyse nėra teisinio pagrindo priimti bendrus minimalius standartus, taikomus valstybių narių atstovams; įsipareigoja pasinaudoti pirmąja Susitarimo peržiūra, kad būtų pašalinta ši teisinė spraga, ir ragina Tarybai pirmininkausiančias valstybes nares savanoriškai taikyti jo nuostatas; laikosi nuomonės, kad Tarybos nariai, kaip ir Europos Parlamento nariai, galėtų būti saistomi taisyklių, kurias Taryba nustatytų naudodamasi savo teise organizuoti savo veiklą ir kurios kolizijos su nacionalinėmis taisyklėmis atveju būtų viršesnės; atsižvelgdamas į tai pabrėžia, kad Taryboje susirinkę valstybių narių atstovai, priimdami ES teisės aktus, veikia kaip Tarybos nariai; įsipareigoja paprašyti teisinio išaiškinimo, ar Taryba galėtų įpareigoti savo narius, jiems taikydama bendrus būtiniausius standartus;
6.	mano, kad skiriamais ištekliais turi būti sudarytos sąlygos tinkamai veikti tiek pačiam tarpinstituciniam etikos standartų organui (toliau - Organas), kurį sudaro po vieną kiekvienos Susitarimo šalies atstovą, ir penkiems nepriklausomiems ekspertams, padedantiems institucijų atstovams ir dalyvaujantiems Organo darbe stebėtojų teisėmis, tiek bet kokiai reikalingai paramai teikti; apgailestauja, kad pagal Susitarimo 17 straipsnį visas išlaidas, susijusias su konsultacijomis su nepriklausomais ekspertais, padengia besikonsultuojanti šalis, nes dėl to gali sumažėti tokių konsultacijų skaičius;
7.	laikosi nuomonės, kad nepriklausomi ekspertai, skiriami bendru Susitarimo šalių sutarimu, be Susitarimo 5 straipsnio 2 dalyje nustatytų reikalavimų, susijusių su nepriekaištinga profesine reputacija ir patirtimi, įgyta einant aukštas pareigas Europos, nacionalinėse ar tarptautinėse viešosiose organizacijose, turi turėti profesinės patirties visų pirma etikos, profesinio sąžiningumo ir skaidrumo srityse;
8.	pabrėžia esminį nepriklausomų ekspertų vaidmenį nagrinėjant individualius atvejus Susitarimo šalies prašymu; laikosi nuomonės, kad siekiant parengti arba atnaujinti etikos standartą būtų labai naudinga, jei kiekviena Susitarimo šalis nepriklausomiems ekspertams pateiktų nedidelę atsitiktinai parinktų bylų imtį;
9.	mano, kad šis Organas turėtų remtis esamais institucijų įgaliojimais prašyti savo narių pateikti informaciją arba nacionalinių valdžios institucijų sutikimu dalytis informacija; mano, kad nepriklausomi ekspertai turėtų turėti galimybę keistis informacija su nacionalinėmis valdžios institucijomis, kai to reikia jų užduotims atlikti, ir tokią informaciją tvarkyti laikantis tokio pačio konfidencialumo, kokio laikėsi informaciją pateikusi valdžios institucija; atsižvelgdamas į tai pabrėžia, kad nepriklausomi ekspertai turėtų turėti galimybę susipažinti su dalyvaujančių šalių, ypač su jais dėl bylos besikonsultuojančios šalies, administraciniais dokumentais, kad jie galėtų atlikti tinkamai pagrįstus ir dokumentais pagrįstus vertinimus;
10.	pažymi, kad nepriklausomi ekspertai turi iš savo tarpo paskirti pranešėją; mano, kad nepriklausomi ekspertai turėtų turėti visišką autonomiją organizuodami savo darbą ir šaukdami savo posėdžius;
11.	mano, kad, nedarant poveikio Bendrajam duomenų apsaugos reglamentui ir asmens teisėms, institucija ar patariamasis organas turėtų viešai paskelbti motyvuotą nepriklausomų ekspertų rekomendaciją kartu su kompetentingo organo, kuris turėtų pateikti paaiškinimą, jei rekomendacijų nebūtų visapusiškai laikomasi, sprendimu;
12.	ragina Organą rodyti skaidrumo pavyzdį skelbiant visas rekomendacijas, metines ataskaitas, sprendimus ir išlaidų įrašus kompiuterio skaitomu atvirųjų duomenų formatu, prieinamu visiems piliečiams, laikantis taikytinų duomenų apsaugos taisyklių, įskaitant, inter alia, nepriklausomų ekspertų rašytinę nuomonę apie institucijų įsivertinimus pagal Susitarimo 10 straipsnį ir nuasmenintą bei apibendrintą kiekvienų metų metinę ataskaitą, kurioje apibendrinta ir nuasmeninta forma nurodomos konsultacijos ir šalių pateikti klausimai, taip pat su jais susiję tolesni veiksmai, kaip numatyta pagal Susitarimo 7 straipsnio 4 dalį; pabrėžia, kad svarbu tinkamai apsaugoti atitinkamų asmenų privatumą ir laikytis nekaltumo prezumpcijos; ragina Susitarimo šalis parengti bendras konsultacijų su nepriklausomais ekspertais ir jų rekomendacijų skelbimo gaires;
13.	mano, kad tam, kad Organas būtų visiškai veiksmingas, jis turėtų derinti esamų organų, atsakingų už etiką, funkcijas, todėl tais atvejais, kai reikia specialaus svarstymo arba siekiant parengti ar atnaujinti etikos standartą, kiekviena dalyvaujanti šalis turėtų konsultuotis su nepriklausomais ekspertais;
14.	pabrėžia, kad reikia apibrėžti, kaip bus nustatyti Parlamento pirmininko pavaduotojo, kuris atstovaus Parlamentui šiame Organe, įgaliojimai, ir įdiegti tinkamus atskaitomybės mechanizmus;
15.	mano, kad būtina paaiškinti, kas būtų Parlamento pakaitinis atstovas Organe:
16.	mano, kad Konstitucinių reikalų komitetas turėtų atlikti tam tikrą vaidmenį nustatant Parlamento pirmininko pavaduotojo, atstovaujančio Parlamentui Organe, įgaliojimus, taip pat užtikrinant pirmininko pavaduotojo ir pakaitinio atstovo atskaitomybę; mano, jog itin svarbu, kad Europos Parlamento nariai galėtų pareikšti savo nuomonę rengiant jiems privalomus standartus;
17.	tebėra įsipareigojęs konstruktyviai dalyvauti Susitarimo peržiūroje, kuri turi būti atlikta praėjus trejiems metams nuo jo įsigaliojimo, siekiant pagerinti ir sustiprinti Organą, kaip numatyta Susitarimo 21 straipsnyje;
18.	primena savo poziciją, kad Organas turėtų turėti galimybę savo iniciatyva tirti įtariamus ES institucijų pareigūnų ir darbuotojų padarytus etikos taisyklių pažeidimus ir atlikti tyrimus vietoje bei duomenimis grindžiamus tyrimus, remdamasis informacija, kurią jis surinko arba gavo iš trečiųjų šalių;
19.	pritaria priede pateikiamo Susitarimo sudarymui;
20.	paveda Pirmininkei pasirašyti susitarimą su Tarybos pirmininku, Komisijos pirmininke, Europos Sąjungos Teisingumo Teismo pirmininku, Europos Centrinio Banko pirmininke, Audito Rūmų pirmininku, Europos ekonomikos ir socialinių reikalų komiteto pirmininku ir Regionų komiteto pirmininku ir pasirūpinti, kad jis būtų paskelbtas Europos Sąjungos oficialiajame leidinyje;
21.	paveda Pirmininkei perduoti šį sprendimą ir jo priedą visoms Susitarimo šalims susipažinti.

